
Srikaton[1] 


1. Dhandhanggula 


1. kang mangagnya mrih sarkarèng rawi | jêngira sang narèswaratmaja | 
panggagasing salirane | ngèngêti kalanipun | rancakèng tyas duk anèng ardi | 
anggung dènnya sangsara | ngambah jurang sirung | beda praptaning sang 
graha | ical saking rancaka enggar ing galih | 


a DN Bas 


marma kinèn amarna || 


2. mring kang wignya têpaning palupi | lêlupiyan pamardining basa | kang 
tumulad pagunane | sujana kang wus putus | karsanira sang asma sandi | kaping 
tri Surakarta | pinardawèng kidung | laksita dènnya cangkrama | dhèrèk kang wa 
Jêng Gusti Pangran Dipati | Arya Mangkunagara || 


3. nalika mring pacangkraman ardi | Karangpandhan sawetaning praja | kalih 
dasa pal têbihe | nguni iyasanipun | swargi Kangjêng Pangran Dipati | Arya 
Mangkunagara | kaping kalihipun | mangke winangun wus dadya | rakitira kadi 
puraning maharsi | 


sa NG 


tuwin pandhita raja || 


4. lawan yasa pacangkraman malih | ing Srikaton namane kang arga | kidul 
wetan ing prênahe | mung nêm pal têbihipun | saking wukir ing Pandhanpuri |[2] 
ing mangke sampun dadya | ngilèn ajêngipun | asri rêngganing suyasa | yeka 
ingkang badhe pinirsa jêng gusti | lajêng karsa pêpara || 


5. lan jêng tuwan residhèn ing nagri | Surakarta Yèkêl asmanira | kang tumuntur 
ing lampahe | katri putra sang prabu | ingkang sêpuh Jêng Pangran Bèi | myang 
Pangran Prabuningrat | lawan arinipun | Pangran Kasumadiningrat | 


Da 


wontên malih atmajanira Jêng Gusti | Arya Mangkunagara || 


6. mung sakawan kang sami umiring | Pangran Arya Prabu Prangwadana | 
Pangran Dayakusumane | kang kalih wus tinuduh | ngrumiyini dhumatêng ardi | 
Pangran Gêndasuputra | lawan arinipun | Pangeran Gêndaatmaja | kalih sami 
binêbahan mariksani | sagunging pasanggrahan || 


7. lawan kinèn lajêng dhatêng ardi | Seladhukun watêsing Magêtan | amêthuka 
ing lampahe | residhèn ing Madiun | Kangjêng Tuwan Phèlsêr kang nami | arsa 
mring Karangpandhan | panggih ipenipun | residhèn ing Surakarta | 


pAr ka 


mila mangke umangkat nunggil saari | mrih sarêng praptanira || 


8. nahên ingkang mêthuk anèng ardi | winursita Risdhèn Surakarta | kadi sarêng 
ing lampahe | enjing wanci jam pitu | angkatira saking nagari | anuju ri Anggara | 
nêmbêlas sitèngsu | wulan Saban Be kang warsa | sinangkalan ngèsthi nênga 
sarira ji |[3] kang nunggil sakareta || 


9. Kangjêng Gusti Pangeran Dipati | Arya Mangkunagara kalawan | Kaptin Noi 
katigane | sakawan putranipun | kangjêng gusti kang kaping kalih | Nararya 
Brajanata | gangsal putranipun | 


gg 


Jêng Gusti Pangran Dipatya | Arya Mangkunagara kang wus winuni | Pangran 
Dayakusuma || 


10. Jêng Pangeran Ngabèi anitih | sanès rata lan Jêng Pangran Arya | 
Prabuningrat katigane | Jêng Pangran Arya Prabu | Prangwadana malih putraji | 
Pangran Sumadiningrat | catur nunggil dunung | wontên malih sanès rata | 
andhèrèkkên mung badhe dugi banawi | Pangran Suryadiningrat || 


11. lan ambêkta kalih ingkang rayi | Dèn Mas Suryadarmaja kang nama | 
Suryadarsana kalihe | têtiga nunggil dunung | wontên malih ingkang umiring | 
inggih sanès kareta | sira Dyan Tumênggung | 


Mo kN 


Jayasarosa kalawan | Dyan Ngabèi Cakrajaya ingkang nami | lawan Jayasumarja 


12. tuwin malih sira Angabèi | Martarêja lan Jayadipraja | sami bêkta ampilane | 
dene ingkang garubyug | ing kareta ngajêng lan wingking | dragundêr mung 
sakawan | gangsal tindhihipun | lampahira sampun prapta | jawi kitha ing Jurug 
kilèn banawi | têdhak saking kareta || 


13. pinêthukkên wadana pulisi | Dèn Mas Arya Sêbrata kang nama | umarêk 
sapanêkare | kang sadhiya ing ngriku | kangjêng gusti pangran dipati | lan 
Risdhèn Surakarta | lajêng tindakipun | 


san Da D 


dhatêng têpining narmada | nitih palwa nama Sang Naga Basuki | lan sagung 
para putra || 


14. dyan tumênggung tuwin para mantri | numpak palwa aran Cakranggana | 

mudhik ngetan panabrange | prapta babaganipun | gya tumêdhak dhumatêng 
gisik | tan karsa pinaraka | pasanggrahan agung | lajêng anitih kareta | lan pra 
putra sadaya ingkang umiring | riwusira samêkta || 


15. gya nimbali dhumatêng kang rayi | Pangran Suryadiningrat kang môngka | 
parawira ulunane | tuwin radyan tumênggung | kang pinatuh pinatah patih | sira 
Jayasarosa | kalihe tinuduh | 


Wa E 


wangsula marang ing kitha | rumêksaa ing praja lan jroning puri | bawah 
Mangkunagaran || 


16. ingkang rayi sandika wotsari | tuwin sira Sang Jayasarosa | sumanggêm 
kênjêm sêmbahe | saha sakondhangipun | pra wadana panèwu mantri | samya 
tur pujyastawa | tan antara dangu | rinakit rekaning lampah | kang garubyug 
tuwin wadya kang jajari | samaptaning pêpara || 


17. tandya bidhal lumaris tan aris | nitih rata Kyai Wimbakarya | kapal sèdni 
pangiride | napas tur pancal panggung | de kang mawo[4] sarata ngarsi | tan 
ewah rakitira | kadi duk ing wau | 


san Das O 


miwah kang jajari rata | sumawana kang garubyug munggwing wuri | sadaya 
mantri desa || 


18. wimbasara myang kang para langsir | amung catur sangajênging rata | 
ingkang andhèrèk lampahe | wadana para gunung | samapta gya numpak 
turanggi | Dyan Mas Arya Sêbrata | yeka tindhihipun | rumêksa jro lumaksana | 
kang sumambung wurining para pulisi | rata titihanira || 


19. atmajendra Jêng Pangran Ngabèi | jajar lawan Pangran Prangwadana | 
ingkang wontên ing ngarsane | kang rayi ajêjuluk | Pangran Prabuningrat lan 
malih | Pangran Samadiningrat | yeka arinipun | 


a DI kas 


sadaya nêdhêng taruna | catur samya pantês sami pêkik-pêkik | siringan 
warnanira || 


20. sinêru kras lampahira prapti | padhusunan Jumog wastanira | katon gabag 
pêthukane | yeka wadana gunung | Radèn Citrapradata nami | rumanti nganti 
karya | saprikancanipun | Kabupatèn Karanganyar | kang gêntosi ampilan 
kaprabon sami | kang saking jroning praja || 


21. nging jêng gusti pangeran dipati | datan karsa ngèndêlkên wahana | lajêng 
wau ing lampahe | kunêng ta kang winuwus | Dyan Mas Arya Sêbrata nguni | 
lawan sakondhangira | wus kalilan wangsul | 


sai DG 


tan winarna anèng marga | amangsuli jêng gusti pangran dipati | tantara sampun 
prapta || 


22. Karanganyar ing nalika wanci | pukul sanga antaraning surya | samana 
kèndêl lampahe | ing ngriku gya pinêthuk | asistène ing Wanagiri | Phan Ordhê 
namanira | nuju wontên ngriku | tumut mriksani pradata | panambrama mring 
wau kang sami prapti | lênggah anèng pandhapa || 


23. kinurmatan gêngsa angrêrangin | saanane pantês tan kuciwa | kapiyarsa 
nêngsêmake | miwah sunggatanipun | gung lumintu ganti-gumanti | sabên panti 
rinêngga | asri yèn dinulu | 


D DG 


winangun saananira | amarnani lêlangse-langse linungsir | wastradi warna tiga || 


24. gêdhah seta rêkta ngrêspatèni | sinangsaya bêbuntaling patra | tumangkar 
mêkar sêkare | palêngkung dêling wulung | jêng-ajêngan umanjing margi | 
ingapit dwaja panjang | bêbanjêngan munggul | panjrahing lêlayu pindha | 
sambartaka tumêkèng marga maripit | minôngka panambrama || 


25. mring pra gusti kang sami ningali | uparêngga rakiting sasana | mangkana ta 
sasampune | sunggata praptanipun | wedang-wedang minuman sami | 
mangkana sang iswara | asasmitèng wadu | 


sia 3 ka 


tanggap saratining rata | gya umajêng mring ngajêngan sampun prapti | pangirid 
kuda rêkta || 


26. kapat pisan sami tanah Sèdni | sanalika kangjêng sang iswara | kêbut budhal 
sawadyane | Phan Ordhên gya tinuduh | umiring mor sarata ngarsi | langsir catur 
ing ngarsa | kang garubyug pungkur | turêngga awarna-warna | kanthanira 
katingalan saking têbih | lir srinata pêpara || 


2. Sinom 


1. tan alon ing lampahira | ngambah radinan waradin | punika iyasanira | jêng 
gusti pangran dipati | ping catur kang mandhiri | 


sae 


marmanta iyasa ngriku | dene margi kang lama | sakalangkung saking rumpil | 
nut sêsêngkaning ardi kèh kang pêparang || 


2. padhas pêpadhane sela | tan sêla pipit-maripit | sinampêt gunging ampatan | 
prandene mêksa mandhêlis | dumadya ing samangkin | jêng gusti ing karsanipun 


| mayasa kang radinan | salère lawan kang lami | pinrih aywa sangsaraning 
lumaksana || 


3. kunêng wau lampahira | rikating carita prapti | madyaning bêbulak tawang | 
wontên kang cêcadhang margi | Tuwan Kiliyan nami | ing Banyak dènnya 
dêdunung | kayungyun ngayubagya | 


sa Yan 


mring wong agung kang cangkrami | marma karya têtarub sakadarira || 


4. lêlayu tuwin bandera | palêngkung nglangkahi margi | binulêt bêbuntal patra | 
patrape nyêkar sinuji | jêjênêngan rinuji | rêsik pasawanganipun | mangkana 
rawuhira | residhèn lawan Jêng Gusti | Tuwan Kliyan gya mêthuk rèh gurawalan || 


5. sumungsung asung sambrama | raharja rawuhing gusti | lan para tamu sadaya 
| sarampungira sêsanti | sacaraning aprapti | tandya saos asêsugun | sunggata 
kang minuman | sampanyê minôngka saksi | kayêktène sumungku sungkêming 
prana || 


m sas 


6. ing angga rèhning kabawah | rampunging sugata nuli | sami pamit têtabean | 
pra tuwan lan para gusti | nitih rata tumuli | ginêrêg turôngga mamprung | tan 
antara katingal | padhusunan Tawangasri | sinung wisma môngka pakèndêlan 
rata || 


7. rontèk rantap kawistara | saantaranirèng margi | ngêngrêng saliring rêrênggan 
| kawuryan sangkaning têbih | ing têba sasat kadi | kaluwung barung manawung 
| sapraptanirèng kana | wong agung nulya ngèndêli | saking rata tumêdhak gya 
sinewaka || 


8. munggwing tarub wêwangunan | siniwèng wadya kang sami | 


sa D A as 


umiring saananira | wau sauruting margi | tuwin ta ingkang saking | 
Karangpandhan wadya mêthuk | Panèwu Pêncarêja | sapanêkarira sami | 
Karangpandhan rumanti nganti nèng kana || 


9. kanthi wadya patuh desa | dêmang rêngga myang patinggi | samapta mawa 
turêngga | gilir sami ngampil-ampil | ampilan saking nagri | upacaraning 
kaprabun | myang wadya wimbasara | ingkang badhe anjajari | wus pinatah 
ngarsaning rata tan têbah || 


10. sakawan mawa bandera | mangkana rata gumanti | pangirid turôngga krêsna 
| kapat sami saking Sèdni | 


-A2135 


sasampuning miranti | datan dangu bidhalipun | tan ewah lampahira | amung 
wadya ingkang saking | Karanganyar kalilan wangsul sadaya || 


11. wadya saking Pandhanpura | garubyug wênèh jajari | ing wanci pukul sadasa 
| kikising gumawang kèksi | rakiting upakarti | asri kawuryan wèh yungyun | wau 
sarawuhira | wong agung dipun urmati | Munggang[5] ngangkang mariyêm 
sangang rambahan || 


12. yeka kaurmatanira | Tuwan Dhabu kang pêpanti | dhusun kutha Kuwadungan 
| mangkana kang para gusti | lan para tuwan tami | kèndêl ing ngriku 
cumundhuk | 

dyan wau têtabean | rampung ingancaran sami | lêlênggahan sinunggata num- 
inuman || 


13. binoja pinarikrama | sinawung ing sabda manis | tumrah sumrambah ing 
wadya | supênuh tan nguciwani | tantara asêsanti | angunjuk wilujêngipun | wong 
agung ingkang samya | karsa lêlana ningali | kalangênan sukuning ardi Dumilah 
||16] 


14. sawusira kinurmatan | jêng gusti pangran dipati | myang residhèn gya 
pamitan | bodhol ingurmatan dening | monggang wor gêngsa atri | mariyêm 
munya gumuntur | warnanên Pandhanpura | pra wadya kang amiranti | 


Wa kaa 


dupi myarsa swaraning mariyêm munya || 


15. busêkan usrêk kang janma | wor bêkèring turênggèstri | tambah kambah 
ingkang wadya | prapta badhe aningali | rawuhing kangjêng gusti | jibêk têpining 
marga gung | tan antara katingal | jêjaraning rata ngarsi | mawa dwaja kumêlap 
lir pritanjala || 


16. sêsêk kang sami mariksa | rêbut ngarsa kang ningali | lanang wadon 
awurahan | asora swara gumriwis | mangkana kangjêng gusti | lampahira 
sampun rawuh | ing pasar Pandhanpura | gègère anggêgêtêri | saking sami 
sêmune sêngsêm mariksa || 


17. wong agung ingkang lêlana | 


ngi D g 


lêlangên ing Lawu ardi | nitih rata pinandara | ing wadya saurut margi | samana 
para gusti | lan pra tuwan kang tinamu | akampir lêlênggahan | ing papan kang 
wus miranti | sabên-sabên dadya tarub pakèndêlan || 


18. asri uparêngganira | munggul bale mangu mrêgil | kinêbon binalekambang | 
kinubêng ing taru rêsmi | sakèhe sarwa sari | pinot pinèt pênêtipun | tanêman 
warna-warna | kobis boncis kara kapri | ambaranang kang èrbèi abra sinang || 


19. pêpak saliring sayuran | ananging datan winilis | cinêndhak ing kandhanira | 


saa Di BO a 


mangsuli kalanta nguni | rawuhira jêng gusti | pinêthuk ing putranipun | Jêng 
Pangran Gôndatmaja | lawan Tuwan Phogêl nênggih | upsêtratur sinung rèh 
tanah Kaduwang || 


20. lawan wontên tuwan-tuwan | bangsaning Walandi prêsil | ingkang nyêpêng 
ing Gadhungan | anama Tuwan Phan dhêr Pit | lan Tuwan Arlop nênggih | ing 
Kumuning wismanipun | samya mêthuk nambrama | jêng pangran kang 
ngancarani | asêsambèn rumanti ngrukti sunggata || 


21. pra wadya kang nambut karya | satataning para tami | inuman mawarna- 
warna | ing wadhah sarwa gumrining | sagunging para gusti | 


sapr Ag 


pra samya karênan ngunjuk | saliring pasunggatan | tanpa kuciwa sadêmi | 
praptèng môngsa têngange ing wancinira || 


22. marpat rata ngabyantara | apangirid satus janmi | jumbuh warnaning busana 
| udhêng wulung mawa caping | pinulas mêlês langking | rasukan kuthungan 
wulung | tinêpi wastra jingga | sabuk kêthèl tan ngalinthing | bêbêdane jinigrang 
wangun cincingan || 


23. tur bathikan latar krêsna | obyong saruwale kèksi | gêdhah tinêpi ing rêkta | 
tinon sing mandrawa kèksi | jingga lir wora-wari | mangkana wau wong agung | 
ngancari para tuwan | 


saa BAN 


sumêngka mring graning wukir | nitih rata rantap pangirid ing ngarsa || 


24. sagunging pra upacara | ulêse wus dèn rucati | ngiring ngurung-urung rata | 
arampak-rêmpêk lumaris | sadaya para tami | sami nitih ratanipun | amung sang 
narpatmaja | katiga nitih turanggi | kawangkungên ing tyas dangu anèng rata || 


25. Jêng Pangeran Prangwadana | dumadya kèlu umiring | saha ari tuwin raka | 
samya mong mundhut turanggi | mangkana kang lumaris | aris myat rarasing 
ênu | langkung asri kawuryan | rakiting pangupa kardi | margi agêng 
anggênggêng banderanira || 


sai D AD 


26. turut tirah ing aldaka | sêsêngkan nikung kêpering | ing ngajêng joging 
jêjurang | mêne pinapar pinlimping | ampatan winaradin | ing têpi tarap tinurus | 
argulo seta rêkta | sêla sêsêlinging sari | pinarigi arêgêng sinung bandera || 


27. lêlayu lawan kakêndha | andhêndhêng saengga kadi | rakiting pura pêpara | 
palêngkung kang ngongkang margi | rinênggèng sarwa sari | binuntêl buntal 
palêngkung | kongkale sawatara | kasilir ing maruta ris | taru kentar tabêt 
gandanira kongas || 


28. dumadya kèh kang brêmara | mara marang goning sari | 


aan Aae 


sarana ambarung swara | abra ambrangêngêng kadi | maharsi asêsanti | 
sarawuhira wong agung | agraning Pandhanpura | pinaripurna sarwa sri | panti- 
panti ing têpi tinrapan wastra || 


29. winarna ciri martiga | gêdhah rêta seta kèksi | saengga tejaning tirta | 
umentar atur pamuji | arjaning kangjêng gusti | tanapi ingkang tinamu | marma 
nalikanira | rawuh graning Pandhanpuri | para putra têmahan sami asmara || 


3. Asmaradana 


1. sarawuhira jêng gusti | praptèng madyaning gapura | 


a Dr AAi 


kinurmatan gôngsa rame | pelog salendro kalawan | Carabalèn myang Monggang 
| sinarawung barung umyung | mawor garêdêging rata || 


2. myang swaraning turôngga ngrik | kadya giri gara-gara | gumêr gumêrah 
swarane | pangiriding rata janma | rantapan kawistara | lumaju lajêng jumujug | 
sangajênging pasanggrahan || 


3. jêng tuwan residhèn aglis | umandhap saking wahana | alon wau ing tindake | 
mring pataraning pandhapa | kanthèn lan sang iswara | pra tamu sami dumulur | 
lumêbèng jro pasanggrahan || 


4. lajêng prasamya ningali | 


sa BAG 


rakit rekaning suyasa | sumawana rêrênggane | apèni-pèni maneka | sarwa di 
sarwa listya | sambadane kang pamatut | patrape kang upakara || 


5. karênan ingkang ningali | jêng tuwan residhèn lawan | Tuwan Noi lan malihe | 
asistèn ing Wanaarga | nèng ngriku pondhokira | sowang-sowang kamaripun | 
sampat srining uparêngga || 


6. cinarita kangjêng gusti | tindak anganthi kang putra | atmajendra katigane | 
pinirsakkên pondhokira | ing prênah tan akiwa | wingking pasanggrahan agung | 
sinung wisma jêng-ajêngan || 

7. têpang lataring capuri | kang kidul pratisthanira | Pangran Bèi pakuwone | lan 
kalih pra arinira | sawusira pariksa | papan pasanggrahanipun | gya sami dhèrèk 
kang uwa || 


8. jêng gusti pangran dipati | tindak pasanggrahan wetan | yeka sabên pakuwone 
| rawuh kinurmatan gôngsa | kang gêndhing Puspawarna | sêndhon sinindhenan 
barung | ringgit katri nut irama || 


9. mlêbêt lajêng mariksani | uparêngganing suyasa | sumawana pakuwone | 
kang para putra sadaya | kang pantês tan kuciwa | rampunging pamirsanipun | 


SANANA 


gya miyos lênggah pandhapa || 


10. Kangjêng Pangeran Ngabèi | myang rayi kalih tan têbah | lan kang uwa 
pilênggahe | tuwin pra putra santana | sami sumiwèng ngarsa | nèng ngriku 
datan andangu | gya tindak pakuwon ngarsa || 


11. lênggahan sajroning loji | ambanjêng pra tuwan-tuwan | lan para gusti jajare | 
tan dangu saosan prapta | wedang tèh tuwin kahwa | gya larih midêr tumuntur | 
sumrambah ing para wadya || 


12. kawratan têkan pakathik | sêsambèning andrawina | mawantu-wantu 
praptane | sunggata maneka warna | kang adi-adi ana | 


a DAB 


taman kêndhat dhatêngipun | sumalin-salin sumêla || 


13. lêlênggahan sawatawis | lajêng sami jaga-jaga | tumingal sawêwêngkone | 
wana arga desa-desa | kinèkêr kawistara | lêngkèh lukiking gêgunung | myang 
jurang-jurang pêparang || 


14. parang rong kang curi-curi | rêrèjèng kajogan tirta | sumorot kênèng sunare | 
surya rumangsang ngakasa | kasaru praptanira | residhèn nagri Madiun | Tuwan 
Phèlsêr asmanira || 


15. saha pra tuwan kêkalih | G. F. Sêkilka satunggal | asistèn ing Magêtane | 
Tuwan Glimê katrinira | 


sai DAD sa 


kuntrolir kang pilênggah | kanthi Bupati Madiun | Tumênggung Sasradiningrat || 


16. tuwin Dyan Mas Adipati | Magêtan Suradiningrat | kang dhèrèkkên ing 
lampahe | Jêng Pangran Gôndasuputra | lan Dyan Mas Wirasmara | kanthi 
administratur |[7] Tuwan Pêlor namanira || 


17. ing Srikaton kang jagèni | saha sarèrèhanira | langsir kapat pangarsane | 
sami anumpak turêngga | kang grêbyêg mantri desa | dalasan patingginipun | 
praptèng palataran wetan || 


18. dyan sami umandhap saking | turôngga gya têtabean | bage-binage rawuhe | 


ai DHO i 


lan pra tamu tuwan-tuwan | tumulya lêlênggahan | ing jroning pakuwon agung | 
sinunggata num-inuman || 


19. watara wanci jam kalih | prasamya lêkas bujana | kêmbul sakameja gone | 
nutug dènnya andrawina | sinêlan imbal sabda | dangu ing antaranipun | luware 
wong agung sigra || 


20. amit mring risdhèn kêkalih | tuwin para tuwan-tuwan | kondur marang 
pakuwone | pra gusti saananira | sawusing têtabean | dan sami makuwon 
sampun | nahan ta ingkang winarna || 


21. sutendra taruna kalih | pamitan dhatêng kang uwa | 


aa DHI A 


badhe mirsani rakite | ing bukit Tirtanirmala | jêng gusti sukèng driya | amiji 
mring putranipun | Jêng Pangran Dayakusuma || 


22. dinuking sabda tinuding | among umiringa marang | narendra putra kalihe | 
sinung kanthi mantri desa | aran Pêncagrêjita | sabawah panêkaripun | lan 
nganggoa wimbasara || 


23. kapat tindhihe patinggi | kang putra matur sandika | kunêng wau ta praptane 
| wanci patêmbayanira | têdhake rajaputra | têtiga wus samya ngumpul | nèng 
pakuwon ing Ngabean || 


24. pra wadya wus amiranti | 


saa Da BD 


samapta mawa turôngga | narendratmaja nulyage | tindak dinulur ing wadya | 
Pangran Dayakusuma | kang mêngka pamonging laku | tansah cakêt wawan 
sabda || 


25. jajaran langsir pangarsi | naracak turangganira | kêmbaran bopong ulêse | 
wau pra gusti têtiga | lampahirèng samarga | tansah lon-lonan kadulu | lêlangên 
lir alêlana || 


26. samarga-marga ningali | aldaka kang kawistara | ing ênu saantarane | 
mawarna sasêngkanira | sawênèh ana arga | tan agêng granira munggul | 
grêmbêling grumbul kapriksa || 


sa Din gi 


27. lir gambar cinawi rêmit | rêmu rawat sumamburat | kasiratan ing sorote | 
surya lumarap ngancala | imbanging arga ana | himalaya amanawung | sinawung 
ing jaladara || 


28. kapraban wimbaning rawi | sumunar mahasmu jênar | tumeja-teja ujunge | 
kèksi isthaning prabata | kadya tur manambrama | mring sang katêmbèn andulu 
| kunêng ta glis praptanira || 


29. ing Tirtanirmala wukir | samapta pakuwonira | rakit sauparênggane | 
palêngkunge ngôngkang marga | rinênggèng buntal patra | sinangsayèng taru- 
taru | 


m 5 


tarap têtuwuhanira || 


30. kadya dhepoking maharsi | pasang rakiting suyasa | kinubêng wukir kikise | 
sukèng tyas satriya tiga | sigra sami mariksa | kaananing ranu-ranu | kang 
gambuh karya usada || 


4. Gambuh 


1. purwane kang jinujug | garojogan kang nywara gumrujug | lajêng anjog 
kajogan ujunging wukir | tinaru tinarub-tarub | kinubêng-kubêng kinêbon || 


2. umêdal udalipun | santêr sumêntor tirta lumuntur | yeka môngka 
pasiramaning pra gusti | kinrobong kang wastra pingul | jro jrambah tinrapan ing 
tong || 


y Es 


3. kumrêcêk kumarucuk | kawikanan ingkang apakantuk | yèn kinarya siram 
sabên bangun enjing | wèh kyating angga sawêgung | bêbayu pêgêling boyok || 


4. kalamun karêm kungkum | balung sungsum sami sêmu tuntum | kêngkêng 
kiyat ruwat mêmalaning dhiri | larud saliring rês linu | barêgas ringase katon || 


5. punika kandhanipun | kang rumêksa sêndhang kyai dhukun | gusti katri 
sukèng tyas dèn wursitani | anulya tindak tumurun | anjog dhatêng tirta mandos 


6. wontên ronge kang sirung | tur gumlêdhêg swaranira umung | toyanira katon 
cêmêng angêlangit | malênthuk wijiling unthuk | rambasing êmbês tanpa rob || 

7. ing ngriku rôngga dhusun | ingkang jagi sapratingginipun | amiranti obor tuwin 
ayam alit | kinarya andadar banyu | kamandène kang sayêktos || 


8. ayam kang sinarimpung | pinêrakkên pipining rong sirung | sanalika kênèng 
hawaning kang warih | lês anglês jiwangganipun | kêdhap idhêpe kalêson || 


9. ngalumpruk kadi kapuk | gya ngombenan toya tawa tuwuk | silir-silir kasilir 
nulya ngalilir | pucêting cêcènggèr wutuh | lir ing nguni nulya pêtok || 


10. pinindho pining têlu | tuhu kadi nalika duk wau | sukèng driya satriya katri 
ningali | tumulya malih amundhut | pratôndha kang saking obor || 


TPE 


11. sinulêd latu murub | pinêrakkên sanalika surud | dupi pinèt tinêbihkên mubal 
malih | malah ta kadya dinamu | kumantar-kantar mancorong || 


12. pra gusti sukèng kalbu | myat mubyaring obor tan tinunu | anuhoni kontab 
tibaning pawarti | titikaning para catur | kang lumantar mring kadhaton || 


13. anulya tumaruntun | tumurun jog mring tirta si dhukun | sêndhang kalih 
kinulah tur pinarigi | bundêr kèdêran kang ranu | udaling tirta tan anggop || 


14. tur wêning umbulipun | kacarita sêndhang kalihipun | tatal lamun kinarya 
usada sakit | barah rambat katrap bubul | waluya yèn kinum kono || 


a BH Bis 


15. satriya katri sampun | amariksa kang sêndhang sadarum | sigra kondur 
dinulur ing para dasih | kadya duk ing tindakipun | kunêng ganti cinariyos || 


16. wau sapungkuripun | gusti katri wontên ingkang nusul | iswaratma Pangran 
Gêndatmaja nanging | mung lancaran tindakipun | nitih turêngga bêsaos || 


17. tan têbih gya kapêthuk | lan kang kondur samana wus cundhuk | wusnya 
bage-binage arjaning margi | jêng pangran umiring wangsul | kondur dhatêng ing 
pakuwon || 


18. kunêng rèhirè[8] ênu | satêngah nêm sampun praptèng kuwu | adan sami 
sumiwi mring kangjêng gusti | mung sakêdhap nuntên mundur | sowang-sowang 
mring pakuwon || 


saa KG 


19. praptaning pukul pitu | wus marêpat sagunging pra tamu | kangjêng gusti 
tindak pasanggrahan ngloji | lêlênggahan gadri ngayun | ingkang umangjêng[9] 
mangulon || 


20. antara pukul wolu | kalangênan ingkang sêkar latu | kang tumingal lanang 
wadon tarap pipit | akubêng akalang têpung | tumpa-tumpa kang nênonton || 


21. gumrênggêng gumarunggung | gumêr gumrah gumarênêng umung | 
linêkasan wêkas lor kang sêkar api | drêsing srèng saengga jawuh | wimbuh 
barondonging êlong || 


22. binandhung saking kidul | srèng andêdêl angayuh mandhuwur | têkèng luhur 
mêkar tumangkar mawarni | abang biru tuwin pingul | gumêr suraking wong 
nonton || 

23. sawênèh janma dhusun | kang katiban gronjal kagum-kagum | ingkang pêrak 
kaparak ing agni ngisis | sinurak saking lor kidul | rame swaranira mawor || 


24. pradôngga amangungkung | slêbêgane Kêbogiro barung | barêng gôngsa 
kalênengan munggwing ngarsi | sinênggrèng pêpathêtipun | cêp mênêng 
swaraning uwong || 


25. ginantyan wêdalipun | layangan ting andêdêl mandhuwur | kang tumingal 
akêplok surak swaratri | kang adoh kumêdah dulu | mènèk wit pucung 
andongong || 


5. Pocung[10] 


1. kang andulu surake mawantu-wantu | sawusira têlas | 


sa DG a 


kalangênan kang kaèksi | salin gêlar tandya lêkas langênswara || 


2. kang ngêngidung tanduk-tindake tan kadung | awilêt limbatan | datan kewran 
mring rêrawit | kadi suling dumêling like mêmêla || 


3. dhasar arum saplak rêsmining raras rum | rumarah ing gita | ginanti cengkok 
ngrêrêngih | tistis sunya tan ana sora sabawa || 


4. tarlèn amung mirêngkên kang tansah mêlung | lir mêmêling marang | pra 
taruna kang winasis | têmbang-têmbung tumibèng tibaning gôngsa || 


5. rara wijung awijang wêdharing kidung | rêpène ngrêrêpa | 


A G De 


pangrapu rêmpuning galih | ngayuh driya mring sagunging kang miyarsa || 


6. tan adangu gya sami tindak malêbu | jroning pambujanan | lênggah banjêng 
para gusti | atanapi pra tuwan-tuwan sadaya || 


7. wantu-wantu sunggata prapta lumintu | sêling juk-unjukan | tan sêla salin- 
sumalin | kang surasa di-adi doh sangkanira || 


8. sru kayungyun kang prapta saking Madiun | sèwu tan anyipta | sakêthi datan 
andugi | lamun manggih sarwa kadi jroning pra ||[11] 


9. kongsi dangu dènira bujana wau | ngiras pagunêman | 

pranatan kang wus pinasthi | karsanira residhèn ing Surakarta || 


10. tindakipun benjang-enjang wanci bangun | kampir ing Gadhungan | lajêng 
anjog Tubagiri | kèndêl Sukuh mriksani candhi Pancaka || 


11. yèn wus rampung gya têrus margi campurung | jêng gusti ngandika | 
sakalangkung nyuwawèni | amung kula trus saking ngriki kewala || 


12. lan pra tamu kang andhèrèk mêdal ngriku | amung putra kula | sutendra 
Pangran Ngabèi | sakadange kêdah andhèrèk paduka || 


13. Pangran Prabu Prangwadana kanthinipun | de pamonging lampah | 


sa D GA 


sutendra pangeran kalih | putra kula Pangeran Dayakusuma || 


14. risdhèn manggut pangèsthining driya pagut | lawan karsanira | jêng gusti 
pangran dipati | gya luwaran dènira sami dhaharan || 


15. mung sapangu pinarakan anèng ngriku | jêng gusti sakala | têtabean minta 
pamit | para jawi sami umiring sadaya || 


16. praptèng kuwu siniwakèng para sunu | sutendra têtiga | jajar lan kang wa 
marapit | Dyan Dipati Madiun lan ing Magêtan || 


17. munggwing ngayun jajar wau lênggahipun | lawan para putra | 


a BN GG 


ing Mangkunagaran tuwin | kang winêrda Sang Nararya Brajanata || 


18. tan adangu midêr kang larih lumintu | lêlangên suwara | linud ing sêsêndhon 
gêndhing | sinênggakan badhud kapat cêcengkokan || 


19. para tamu myarsa Ni Mbok Arumdalu | dènnya lagu swara | rênyah alus gilig 
mêthit | amêmêthêt wilêt sajak pasisiran || 


20. datan lugu mung irib pacaking lagu | lagehaning gita | imbal kalawan pun 
gadhing | nora gandhang gêndhènge wilêt pasaja || 


21. gêndhingipun pêpêthikan saking kidung | mula-mulanira | 

têmbang macapat Kinanthi | jnangkêpan kêthuk pat lakuning kêndhang || 


22. para badhud kêplok alon manggut-manggut | eca cêcêngkengan | jênak 
tyase para tami | nging kasaru ing wanci pan sampun môngsa || 


23. lingsir dalu jêng gusti sasmitèng wadu | tanggap pra niyaga | anyênggrèng 
sêsêndhon nami | Sastradatan lajêng dhawah yak-ayakan || 


24. sigra kondur pra tamu mêndhêg tumuntur | mentar sêsowangan | mring 
kuwunira pribadi | kunêng ratri kawuwusa wanci enjang || 


25. janma umung | kang rumanti karyanipun | kuda tuwin rata | 


AN rk 


rakiting pêpara mantri | gumarêdêg marpat munggwing palataran || 


26. dyan wong agung ngumpul mring loji sawêgung | Risdhèn Surakarta | amit 
tindak ngrumiyini | nitih kuda mudhun ngalèr lampahira || 


27. kang garubyug para pulisi gumrudug | gumrêdêg kang lampah | langsir catur 
munggwèng ngarsi | sigêg gantya ingkang winursitèng kêndha || 


28. ingkang manggung maksih nèng pakuwonipun | jêng gusti kalawan | 
Residhèn Madiun tuwin | kang kinanthi Dipati Suradiningrat || 


6. Kinanthi 


1. kang kinèn sami tumuntur | 


sa Ds GB sai 


atmajanira jêng gusti | Pangeran Gôndaatmaja | lan kang eyang kang wêwangi | 
Arya Brajanata lawan | Wiraasmara sumiwi || 


2. turôngga rata wus ngumpul | pinarnah plataran ngarsi | wimbasara sikêp 
dwaja | ingkang badhe anjajari | ampilan wus ngapit rata | rantap pangiride kèksi 


3. satus janma ngajêng pungkur | gumrah swaranira atri | tan antara sang iswara 
| budhal ingurmatan dening | pradôngga barung sauran | gora swara gêgêtêri || 


4. lumampah tirah ing gunung | pinapar lêmpar waradin | radinan nikung 
mangetan | 

ngampad ngampar sapanginggil | pinggir pinarigi sela | tan sêla rampak marapit 


5. anjog jurang Seladhukun | siluk bambing sêmu miring | têkèng watês 
Selasambang | nut imbang malih malipir | lêmpêr lampahe kang rata | datan 
antara kaèksi || 


6. ing Srikaton kanthanipun | rantap rontèke marapit | kumlap tinub ing maruta | 
marut ing rèh maratani | kadi panjrahing puspita | tumular nêdhêng ngalilir || 


7. linud jaladara têdhuh | praptane mariris aris | mangkana ta lampahira | wong 
agung kang sampun prapti | gapuraning pacangkraman | 


san D NG 


pinalêngkung jajar kalih || 


8. urmat kang pradêngga barung | pelog slendro Carabali | awor pangriking 
turôngga | pating balêkèr kapyarsi | srawungan swaraning janma | wurahan arsa 
ningali || 


9. rawuh pasanggrahan agung | anggênggêng saengga nagri | rinakit pura 
pêpara | sangkêp suyasaning ardi | mangilèn ing ajêngira | mangku marga 
mudhun ardi || 


10. gênêngan guwa na gunung | bawera panduking aksi | gêgêr pagêr kawistara 
| watêsing capuri panti | wisma catur bêbanjêngan | jinèjèr ing ngajêng wingking 


11. pagut èmpèring bêbatur | 


aipe Tas 


gêndhèng payone gumrining | ing ngarsa ngiras pandhapa | tuwin suyasa ing 
wingking | kang têngah kinamar-kamar | môngka unggyaning pra tami || 


12. asri uparêngganipun | pinatut patraping panti | pantês gone lêlêsonan | 
pasmining sarwa wêwangi | lumrang kang gênda kusuma | winor ing jêbat 
kasturi || 


13. èmpèr ngarsa pisan sinung | payon galnisir sinami | saka tosan tur santosa | 
watês blandaring taritis | rinênggèng pot sêsêkaran | tumangkar sêkar gônda 
mrik || 


14. pinlêstèr lir jobin pingul | kajogan ngajêng pandhapi | binêlah môngka wiwara 


ni BD 


jajar katri cinèt wilis | sinami lawan candhela | pêpanilan pinalipit || 


15. bulêting dhasar piningul | palanging têbêng ingukir | pindha jêmparing 
tumama | tumancêb turut ing pinggir | Iêlongkanging kalowongan | ngaluwêng 
mubêng ngawêngi || 


16. bundêr pinindha sitangsu | umimba katon sapalih | nêb-inêb karepyak rinam | 
jinumbuh rêngganing sungging | wisma gêng-agêng minôngka | lêlênggahaning 
pra gusti || 


17. sinung rêsban kursi bangku | minuman mawarni-warni | suyasa kang wuri 
pisan | piranti gone sêsaji | sajèn rakiting sunggata | 


D Nara 


di-adi sarwa mêpêki || 


18. anjog ing kajogan pungkur | manguntur mijil sing gadri | pinayon kampung 
lajuran | têrus mring patirtan wingking | lèr kidul sinung rêrênggan | wisma 
kampung amarapit || 


19. kang kidul panggenanipun | koki tukang lampu tuwin | pra wadya suba 
pandaya | godhag wontên wisma malih | mujur mangalèr minêngka | 
pondhokaning kênèk kusir || 


20. lêt patirtan kang lèr sinung | wisma wangun kampung bali | balungan balok 
sadaya | ing ngajêng pinagêr ruji | punika pakuwonira | sagunging kang para siwi 


21. sadasasta longkangipun | 


sa JA 


sinung wisma kampung malih | mujur ngilèn taratasan | punika ingkang kinardi | 
patêngganing kalawija | myang santana kang umiring || 


22. kang cakêt pakuwon agung | kinarya gèning parabdi | kang sami saos busana 
| mrih enggale yèn lumaris | lêt pagêring patamanan | ingapit wisma gêng kalih 


23. sami ngilèn ajêngipun | kêmbar rekaning kang panti | galnisir taratagira | 
jinumbuh ing ngajêng wingking | ingkang lèr pakuwonira | jêng gusti pangran 
dipati || 


24. lan putra jêng pangran prabu | kang kidul pancèn kinardi | pakuwon sang 
narpatmaja | 


sai DE e 


lawan kang rayi kêkalih | rinêngga ing kêmbang-kêmbang | kinubêng ing taru 
rêsmi || 


25. sarwasri tanêmanipun | pinagêr ing pancak suji | prabusèt mênur sridênta | 
sêkar dangan widasari | saruni lan sumarsana | sumêr gandanira amrik || 


26. puspitanjrah nuksmèng taru | tarap turut ing taritis | tinarutus ing brêmara | 
mara murih goning sari | sarana nandinèng patra | patraping rèh amarsudi || 


27. rumambat ing pang tumiyung | brangêngêng karêngên kadi | dwijawara 
mêsu brata | matêk mantrane samadi | kasilir ing samirana | 


sa DENG 


kongkal ing sadpada ngrêngih || 


28. kèh warnane taru-taru | ingkang tumaruna sami | sêmi sêmune ngrêmbaka | 
sakubênging wukir-wukir | kanan kering wuri ngarsa | tan pêgat tinruh ing warih 


7. Mêgatruh 


1. kêbon wingking sinung wisma mujur ngidul | jêng-ajêngan tundha kalih | 
ginuthêk godhagan têpung | minôngka gèning turanggi | pinayu kambêngan 
ayom || 


2. sinung marga agêng mring pakuwon agung | anggênggêng kang pancak suji | 
anaman ing dêling wulung | madyaning kêstal sinung ting | kapering têmbing 
kang êlor || 


3. saking ngriku arga Dumilah kadulu | 


TPAS a 


sawêngkone têpis iring | parang rong kang sirung-sirung | siluk-siluk sungil-sungil 
| taru ayom angarongkob || 


4. duk kèdêran jaladara angêndhanu | alamat limut kaèksi | pak-ampak prapta 
manaput | sampat kongsi saput siti | datan antara tan katon || 


5. sigêg gantya rêngganing pakuwon agung | kawuwusa kang lumaris | ngalèr 
ngetan marganipun | jêng tuwan residhèn tuwin | tuwan-tuwan sampun rawoh || 


6. sapinggiring lèpèn Dimara kapêthuk | Tuwan Pan dêr Pit lan malih | Tuwan 
Arlop kanthinipun | wontên saêlèring kali | myang langsir tridasa kang wong || 


7. dupi sami mandhap sing turangganipun | 


prJ 


ganti nitih tandhu kursi | narakarya kang amikul | dêmang rôngga kang jagèni | 
lampahira kinèn alon || 


8. awit lèpèn kèh watu kang lunyu-lunyu | lêlumutan kanyut dening | wantêring 
tirta lumuntur | kang lumantar saking wukir | ing sabrang lèr dupi rawoh || 


9. têtabean lan tuwan kalih kang mêthuk | rampung gya manitih malih | 
turôngga dan[12] bidhal kêbut | tan kêbat dènnya lumaris | ningali ardi kang 
katon || 


10. myang jêjurang pêparang kang sirung-sirung | kang pêrak marga marapit | 
kunêng pakèwêding ênu | ing Gadhungan sampun prapti | kinurmatan gôngsa 
pelog || 


11. ingancaran sami lênggah kursi têpung | 


sa D NG e 


sinunggata wedang tuwin | minuman tumrah tumruntun | sêlingan salin-sumalin 
| myang sêsadêhan tan anggop || 


12. tan adangu dènira kampir ing ngriku | jêng tuwan residhèn aglis | têtabean 
arsa laju | lajêng mring dhusun Kumuning | tan antara sami bodhol || 


13. kinurmatan kadi duk ing rawuhipun | pangarsa langsir tan têbih | ing marga 
datan winuwus | sarawuhirèng Kumuning | urmat gêndhing Jangkrik Genggong || 


14. Nyonyah Arlop gurawalan rèh amêthuk | kusung-kusung ngacarani | sadaya 
kang sami rawuh | ingaturan malbèng loji | lênggahan sami karaos || 


15. sinunggata wedang minuman dumrunuh | 


a D BO 


dhaharan kang adi-adi | dahat panambramanipun | Nyonyah Arlop ing 
Kumuni[13] | trampil tanggap ing paclathon || 


16. langkung rêna tamu ing saananipun | dangu antaraning wanci | duk arsa 
pamit kasaru | praptaning riris tan aris | wor lesus mêsês sumêrot || 


17. kongsi dangu drêsing jawah wor lan bayu | dupi têkèng pukul kalih | kèsisan 
ngisis kang mêndhung | sinrang maruta sumilir | kang kalingan sami katon || 


18. tuwan risdhèn tuwin sagung para tamu | têtabean minta pamit | budhal ing 
sawadyanipun | kinurmatan gôngsa muni | kadi kalanta duk rawoh || 


19. lampahira taruntunan tumaruntun | 


o Bi 


nut imbang bambing tumawing | tinawang kang siluk-siluk | sêsungiling padhas 
sêngkil | kèh wrêksa tabête kang sol || 


20. tan antara Tubagiri sampun rawuh | sêsêngkaning Sukuh kèksi | rakiting 
marga manikung | nut pêpèrèng iring-iring | sarawuhirèng pakuwon || 


21. kinurmatan swaraning pradôngga umung | sukèng tyas wadya kang nganti | 
mring jêng tuwan rawuhipun | lajêng sami mariksani | candhi pancakaning layon 


22. kori pisan kaèksi gapuranipun | sinung ing arca winarni | ing rêrekan baga 
purus | yeka sangkalaning nguni | kang candhi witira dados || 


23. minggah malih tumêkèng gapura luhur | 


E AT 


pancaka munggul kaèksi | panjrah kang arca kadulu | pinindha-pindha kang 
warni | pra jawata wiwit tinon || 


24. wusnya rampung ningali candhi sawêgung | kèndêl ing pakuwon sami | 
bujana saananipun | sarêng praptaning kang riris | wor sindhung riwut sumêntor 


25. ampak-ampak anampêk kongsi ngalimut | limêng katawêngan dening | 
jaladara midêr têpung | têpang ujunge kang wukir | ing wanci wus lingsir kulon || 


26. dadya dangu kapirangu samya ngrêmbug | pangrêmbagira wus gilig | lajêng 
badhe bodholipun | wit lamun katungkèng ratri | sayêkti têmah kuwatos || 


27. tuwan risdhèn gya nitih turangganipun | 


saa Dane 


pra tuwan lan para gusti | dumulur nut ing lêlungur | tumurun mring jurang 
bambing | nut pêpèrèng nikung ngulon || 


28. lalu limut kalamatan ing pêpêdhut | kadrêsan jawah ngin-angin | lidhah kilat 
thathit barung | gara-gara kèh dhatêngi | prabawa para gung rawoh || 


29. mawa têdhuh kaluwung ngawêng malêngkung | malang lir mêmêling margi | 
mangkana ta lampahipun | lambunging cêmpurung prapti | wijiling baskara katon 


8. Mijil 


1. radi ngampad marga amalipir | lêmpêr kongsi anjog | Samakade andêdêr 
lampahe | nging sêsêngkan tan sumêngka kadi | 


e E 


duk ing Tubagiri | kalawan ing Sukuh || 


2. wus kapungkur desa Samakadi | tan antara katon | pakuwon gung munggul 
banderane | asrêp ing tyas kang sami lumaris | samana kang wanci | andakara 
surup || 


3. kinurmatan kang pradôngga katri | swaranira mawor | pra turôngga kang 
prapta sakèhe | kangjêng gusti pangeran dipati | dangu dènnya nganti | nèng 
pakuwon agung || 


4. dupi rawuh tuwan risdhèn tuwin | tuwan-tuwan alon | mandhap saking 
turêngga tinampèn | para dêmang rêngga myang patinggi | jêng pangran dipati | 
têtabean mêthuk || 


saa DE BG ki 


5. anambrama raharjaning margi | ingancaran gupoh | mring pandhapi pinarakan 
andhèr | wawansabda wartane samargi | jêng gusti miyarsi | langkung dènnya 
ngungun || 


6. bingahing tyas dènira basuki | rawuh ing pakuwon | tan adangu luwaran 
sakèhe | tuwan-tuwan tuwin para tami | sowang-sowang sami | mring 
pakuwonipun || 


7. tabah[14] sapta pra tamu wus sami | sowan mring pakuwon | loji ngajêng 
ajajar lênggahe | amung Kangjêng Pangeran Ngabèi | kang dèrèng sumiwi | lan 
sakadangipun || 


8. nulya kangjêng pangeran dipati | miji putra kinon | 

panggih lawan sutendra katrine | lamun sayah tan susah sumiwi | anglêrêmna 
sami | ing saliranipun || 


9. duta mêsat tan antara prapti | sajroning pakuwon | cundhuk lawan kang rayi 
katrine | alon matur rèhirèng tinuding | Jêng Pangran Ngabèi | mèsêm sarwi 
matur || 


10. tan rêkaos raosing kang dhiri | myang botên kêlêson | mangke kula sumewa 
èstune | duta raka kinèn ngrumiyini | sapungkure nuli | tumungka ing laku || 


11. Pangran Gôndaatmaja gya amit | mijil sing pakuwon | dupi prapta alon ing 
ature | saliring rèh dènira tinuding | 


sa Ba 


kang rama miyarsi | langkung rênèng kalbu || 


12. tan adangu atmajendra katri | sumiwèng pakuwon | têtabean lan tuwan 
residhèn | ingancaran satata nèng kursi | sadangune sami | tan Iyan kang 
rinêmbug || 


13. dèniranggung sangsaranèng margi | ngambah jurang sigrong | sumêngka 
ring paranging pêpèrèng | ngiring-iring tumawing ambambing | siluk-siluk sungil 
| watu-watu lunyu || 


14. tan lastari lampahing turanggi | anggung kapalorod | kasarakat rongkab 
kêkambile | akèh tundhan tumundha matindhih | kandhêg dèn gondhèli | 
bagondhal gumandhul || 


si BB a 


15. samya ngungun kang dèn cariyosi | sukèsmu katonton | dene para wong 
agung têmahe | kataman ing sangsara samargi | tan antara wanci | mèh pukul 
sapuluh || 


16. gya bujana mring pandhapi wingking | andrawina kasok | rampung dhahar 
bubaran sakèhe | para tamu tanapi pra gusti | amakuwon sami | tan winarnèng 
dalu || 


17. bangun enjing kang srigunting muni | tuwin pêksi jodhog | sata wana jrit 
pating jagigrèk | myang kênthunging lêsung lamat têbih | binarung swaraning | 
jago kang kaluruk || 


18. ramya umyang swaraning rarywalit | arsa angon pêthok | 


sa DO cas 


mring kêkandhang agandhang swarane | sigra wadya kang badhe lêladi | ngalilir 
umijil | saking pondhokipun || 


19. bang-bang wetan mega malang kèksi | rumamyang sumorot | kaprabawan 
raditya sunare | narawungi langêning wiyati | kartika kalindhih | kucêm 
warnanipun || 


20. sirêm surêm taranggana tistis | kasor ingkang sorot | saput siti kawanton 
wimbane | pêdhut dhêdhêt ampak-ampak prapti | pêtêng anglimputi | udayaning 
gunung || 


21. kawaratana ingkang adi-ardi |[15] mung grane kang katon | tan antara 
Hyang Rawi wijile | sumunar mring imbanging kang wukir | 


san DH YG se 


kontra taru rêsmi | kang trêna ing gunung || 


22. usarabyor kang nèng taru ruwit | kabaskara katon | lir sêsotya sumêbar 
isthane | angrênggani imbanging kang ardi | nahan kang miranti | wrahatbala 
umung || 


23. abusêkan kasêsêk kang wanci | rakiting pirantos | marma gumrah gumuruh 
swarane | dan sawega bageyaning kardi | rata myang turanggi | wus pinarnah 
kumpul || 


24. cakêt anèng ngajênging pandhapi | pangiride katon | satus janma mangkana 
wiyose | kangjêng gusti pangeran dipati | mring pakuwon loji | lawan para tamu || 


a: cs 


25. taman kêndhat sadêhan kang prapti | tumrahe tan anggop | sawusira 
dhaharan sakèhe | tuwan risdhèn ing Madiun tuwin | bupati kêkalih | lan 
asistènipun || 


26. tuwin tuwan kontrolir samyamit | mundur mring Srikaton | datan tumut 
dhèrèk sapuruge | wit kadangon dènnya tinggal nagri | bok kadukan dening | 
jêng tuwan gupêrnur || 


27. kangjêng gusti pangeran dipati | tan antara dhawoh | mring Dyan Bèi 
Citrapradatane | sarèhira padha ingsun tuding | umiringa maring | risdhèn ing 
Madiun || 


26. mung balia Seladhukun wukir | dan nusula mring ngong | 


saa D 


iya marang mring Jumapalane | Dyan Ngabèi sandika umijil | jêng tuwan kang 
pamit | kantun angkatipun || 


29. tan winarna bidhale jêng gusti | ingkang cinariyos | Tuwan Risdhèn Madiun 
angkate | tabah sapta bidhal dèn urmati | pradêngga swaratri | Carabalèn umung 


30. ngambah marga sakiduling wukir | lambunging Srikaton | trus mangetan gya 
nikung mangalèr | jog radinan ing Pancot manginggil | rikating lumaris | praptèng 
Seladhukun || 


31. sami kèndêl ngasoni turanggi | lênggahan pakuwon | kinurmatan pradôngga 
arame | mung sakêdhap tandya bidhal malih | 


e e E 


kunêng kang lumaris | wau ta ing pungkur || 


9. Pangkur 


1. Dyan Bèi Citrapradata | wangsul saha sakondhangira sami | rêrikatan 
lampahipun | sigêgên ing samarga | gantya ingkang winursitèng kandhanipun | 
residhèn ing Surakarta | kang mangidul lan jêng gusti || 


2. sawadyabala gumêrah | nut têtirah tumêrah golong pipit | ampadan 
lambunging gunung | lêmpêr èmpèr pêparan | iring-iring pinlimping sinung 
têtanggul | lêlêbak binêkan sela | sinalimut wêdhi krikil || 


3. mandhukul pinapar lêmpar | dadya lêmpêr têdhunan jurang gamping | 


a: ae 


agampang tur sinung taru | andhêndhêng witing dhadhap | ronirayom mawèh 
ayêming wadyagung | nikung ngalèr joging marga | gugur tuwin Jabalkanil || 


4. laju ngalèr ara-ara | abawera radinan awaradin | trus mangilèn lampahipun | 
rawuh dhusun Mutihan | wontên tarub tinarap ing taru-taru | tiris sinasayèng 
mayang | mung atêp payon gumrining || 


5. langse lêlungsiring wisma | pare mudha jumbuh lan dwaja sami | palêngkung 
malang dêlanggung | binulêt buntal patra | patrapira lir nganti-anti wong agung | 
yèku paurmatanira | Tuwan Robrêt Dhabu nami || 


6. jêng gusti sarawuhira | 


DO Gas 


lan residhèn tuwin kang para tami | ingurmatan gêngsa barung | mariyêm bal- 
ambalan | kaping sanga tinundha-tundha tumêdhuh | dhêndhêng kukusing 
sandawa | kadya ima nawung siti || 


7. Tuwan Dhabu ing Mutihan | dahat saking noraga dèn têdhaki | pra gusti 
sadayanipun | katuran lêlênggahan | munggwing tarub kang jrambah ginlaran 
babud | sinugun sinungga-sungga | liningga-lingga dewaji || 


8. pinuji pinuja-puja | ing sunggata sarwa di sarwa rêsik | wèh rêsêping para 
wadu | ingkang sami tumingal | tan antara sami ingurmatan ngunjuk | sampanyê 
môngka pratôndha | sumungku sungkêming galih || 

9. mring tuwan residhèn lawan | kangjêng gusti pangeran adipati | sawusira sami 
ngunjuk | gya pamit têtabean | bidhal umung urmatan munya ambarung | 
mariyêm matundha-tundha | gumuntur rèh gêgêtêri || 


10. kapungkur dhusun Mutihan | myang Koripan ing Kaligêmbong prapti | kèh 
wadya kang sami mêthuk | saking tanah Gobayan | sang iswara lastari ing 
lampahipun | rawuh gudhang Jumantana | ing lampah prasamya kampir || 


11. mariksa pandayèng kahwa | kang binêbak sarana saking warih | pinrih umara 
maring mul | mulêk mêlak jinôntra | kênèng daya kongkal ing untu lumuntur | 
mêdêt kang baruna jôntra | 


eT 


lir cakra katiyub angin || 


12. alu kongkal ing paekan | gya lumintu nutu gênti nibani | cangkoking kahwa 
umawut | karênan ingkang mulat | rampung sigra ngaso mring pakuwon agung | 
kaprênah kidul tan têbah | lawan mul kang dèn priksani || 


13. mangkana rêrêngganira | kang suyasa sauruting taritis | tinaratas ing wastra 
lus | kinampuh warna tiga | gêdhah seta rêkta winiru malêngkung | longkange 
sinung tuwuhan | pisang rosan tuwin cêngkir || 


14. mangkana sajroning wisma | wus gumêlar sadêhan amiranti | wedang 
minuman supênuh | tandya sami bujana | tan adangu lajêng bidhal lampahipun | 


E: 


andêdêr mung saonjotan | dungkap Jumapala kèksi || 


15. gumlar rontèk myang bandera | amarêpat maripit marga tirip | tarap ingkang 
taru-taru | tiris lagya tumruna | abanjaran ambanjêng mujur mangidul | 
palêngkung lênging binuntal | patra patrape marapit || 


16. ngalêmpit mulêt mring saka | sinukarta kakôndha jèjèr kalih | kalawan kang 
umbul-umbul | têtanggul tinancêban | ruji rancang pinalang ing dêling wulung | 
sinalimut ron rumamyang | sêlane sinêling-sêling || 


17. mustakane tiris jênar | sru sumunar rawe-rawe malipir | têkèng palêngkung 
ing ngayun | sinung tiyang bandera | 


R e EE 


agêng munggul kinubêngan ing têtunggul | tinanêman kalamênta | prak lan 
pagêring capuri || 


18. pradôngga tanggap umunya | buka pathêt manyura gêndhing muni | 
Puspawarna sindhèn barung | ringgit katri tan pêgat | liking suling tiniling 
mêmalat ing kung | lajêng sami lêlênggahan | pra tuwan lan para gusti || 


19. tandya praptaning sunggata | kaldhu laju sumaos kangjêng gusti | tanapi 
kang para tamu | tumrah wadu-wandawa | andrawina winantu swarèng raras 
rum | rumaras srining kalangyan | sindhèn sêsêndhoning gêndhing || 


20. kunêng wau sanalika | Dyan Mas Wirasmara marêk mangarsi | mangastuti 
gya umatur | 

dhuh gusti sang iswara | abdi tuwan juru panitik duk wau | suka uningèng kawula 
| yèn tanah Druju kang wukir || 


21. wontên sima amêmôngsa | tinaliti tabête kadi katri | singidan sêsiluk siguk | 
garumbul kang ngrêmbaka | mung kawan pal watawis ing têbihipun | ing papan 
tan patos gawat | kang pakèwêd mung sakêdhik || 


22. jêng tuwan risdhèn miyarsa | langkung suka ngandika mring jêng gusti | 
saudara lamun sarju | kula ing benjang-enjang | kapiadrêng badhe angawaki 
tumut | ngitêr singa kang sikara | munggèng jroning jurang trêbis || 


23. ngayubagya kang nèng ngarsa | atmajendra Jêng Pangran Angabèi | 


ai E 


kumêdah badhe tumuntur | myang sang iswara putra | Pangran Prabu 
Prangwadana kinèn tumut | jêng gusti andikanira | sesuk umiringa kaki || 


24. lan kanthia eyangira | Arya Brajanata kalawan malih | Wirasmara lan Si Pogul 
| myang Jayawilatikta | kapat sami rumêksaa ing pakewuh | kang wus tau jajah 
wana | wêruh papaning pawèsthi || 


25. dèn prayitna ywa pêpeka | wana gawat kaliwat gone wêrit | sandika jêng 
pangran prabu | risdhèn nulya ngandika | lawan Kaptin Noi sira sesuk-esuk | sun 
kanthi mèlua marang | pakitêran nora têbih || 


26. kaptin umatur sandika | 


sa D NG 


sigêg wau bujana wus miranti | tandya tindak dalêm pungkur | unggyaning 
pasunggatan | sadangune nora liya kang rinêmbug | mung badhe tibaning karya 
| pambêrêge benjing-enjing || 


27. luware saking bujana | sowang-sowang makuwon para gusti | nihan dupi 
praptanipun | sontên wanci jam gangsal | tuwan risdhèn miyos mring lesan 
jinujug | angêlèskên kontanira | supadi tan pindho kardi || 


28. dadya pra gusti sadaya | kèlu ing tyas sadaya angladosi | lesan musthi 
kontanipun | pinêlêng lênge kêna | winatara satus tindak têbihipun | tuhu tan 
ana kuciwa | kawangwang sami winasis || 

29. surya mèh ngancik ancala | candhikala sumirat asmu abrit | nulya jêng 
pangeran prabu | moga mrih karya suka | wraha jagar ingumbar nèng 
krangkèngipun | ingabên lawan srênggala | kinêplokan para abdi || 


30. sona ngrah wijung rumangsang | langkung rame tinundha binut kalih | cèlèng 
nyulêng ngisis siyung | amogok mêgap-mêgap | ana asu kasusu kasêlak naut | 
tuna katungka ing kônca | dhinodhos dhase kabalik || 


31. kalengkengan ngathang-athang | gya tinunjang ing rowang saking wingking | 
pramana dènira naut | githoke wraha kêna | ngrik karuna karênan kang sami 
dulu | wijung binujêng ing kathah | 

ingundur kasaput ratri || 


10. Durma 


1. tan antara Jêng Pangeran Gêndatmaja | mijilkên sêkar api | dhingin wêkas 
wetan | kang êlong barondongan | tinundha mawanti-wanti | lih kogêl lawan | 
srèng manrang ing wiyati || 


2. kang tumingal rèntèp têpung kêkalangan | suka surak swaratri | lir ruging 
prabata | tanapi swaranira | pradêngga barung ngurmati | rikalanira | ting 
mumbul sinrang angin || 


3. lamat-lamat kumêlap-kêlap kumêdhap | sakêdhap kêthip-kêthip | ting 
tinundha-tundha | 

binandhung bancang tiga | suka pra gusti ningali | kalangyan ingkang | gêgana 
tinon kadi || 


4. daru midêr ngalintêr ngupaya papan | mangkana para gusti | kondur 
masanggrahan | anjujug kabujanan | bibare sowangan sami | mring kuwunira | 
sinigêg duk ing ratri || 


5. praptèng enjang jibêk wadya ing ngajêngan | banjêng nut pancak suji | jèjèr 
bêbanjaran | ana kang jujug papan | kang tumbak angrangap kèksi | urut sêluran 
| anut luhuring ardi || 


6. datan kêndhat dalêdêg kang saking wuntat | atarap kêtêp tirip | 

praptaning turôngga | tuwin warastra dibya | ampilaning para gusti | jibêk nèng 
ngarsa | mangkana para gusti || 


7. miyos saking pakuwon lajêng panggihan | jêng tuwan risdhèn tuwin | pra tamu 
sadaya | lênggahan sawatara | wontên dasih tur udani | yèn wus têtela | gèn 
sima datan sêpi || 


8. risdhèn suka amundhut turangganira | anitih tindak aglis | risang narpatmaja | 
lan sang iswara putra | wus sami nitih turanggi | ginarbêg wadya | wandawa tan 
atêbih || 


9. amung tuwan kaptin ingkang kêdah dharat | 


da D NG 


nuhoni yèn inpantri | wus tate lumampah | lampahan tigang dina | ugi minggah 
graning wukir | duk prang nèng Padhang | ing Dhèli tuwin Ngacih || 


10. lampahira tansah amusthi sanjata | Sêrungan sampun prapti | têtirahing arga 
| kèksi kang ngêpung samya | nèng pêpèrèng iring-iring | pêrak pêparang | murih 
parêk ing ardi || 


11. tuwan risdhèn mangu ing tyas angandika | mring Tuwan Pogul nênggih | yèn 
sun uningaa | ing papan kang kadyèka | wèh ana macan sakêthi | mêngsa sudia | 
dene ta dahat supit || 


o: 


12. tuwan kaptin ngrêrêpa alon wacana | dhuh risdhèn sampun runtik | yèn 
panggenan sima | lir punika kewala | kawical kalangkung gampil | kang sampun 
limrah | tikêl kalawan ngriki || 


13. langkung sungil langkung siluk langkung pringga | tuwin kang mutawatir | 
kalamun punika | katimbang sabênira | tan môntra lamun sairib | panggenan 
sima | sêmune wana mamring || 


14. tuwan risdhèn gèdhèg-gèdhèg angandika | lah payo mlanggrong sami | sira 
aja têbah | nunggala lawan ingwang | Pangran Prangwadana tuwin | sawadyanira 


+t D ND ae 


dèn parêk anèng ngriki || 


15. lawan ingsun tuwin sang narendratmaja | wit bangêt mutawatir | amung ta 
Sang Arya | Brajanata kalawan | Wirasmara dadya kiping | dèn kongsi têpang | 
lan baris kang ngubêngi || 


16. tan antara kapyarsa sêsurakira | gumêrah wanti-wanti | saking têmbing 
wetan | kang gosok ngangsêg papan | kèh galagah bosah-basih | lata karungkat | 
karênggêp rongkap sami || 


17. wrêksa kasol kèlês kabarubah rêbah | pinilês kapalipis | pêpês taru lata | 
kaidêk dening janma | sima mêmôngsa miyarsi | 


sa D ND 


surak gumêrah | giras kèh janma prapti || 


18. tan antara krodhanggro milar sarosa | sumêbut lir jêmparing | kumilat 
lumarap | barisan kang mariksa | surak alok ayo nuli | anarajanga | ing kene 
rêbut pati || 


19. para gusti myarsa suraking kang wadya | sigra samya amusthi | kang 
warastra dibya | rinênggêp asta kiwa | anthuk ingunggahkên sami | ingêmbat- 
êmbat | tansah tininggil-tinggil || 


20. kang ingajap mung mangke tibaning karya | ywa nganti pindho kardi | suka 
tinrajanga | sardula gora sabda | 


sin NAN ewan 


kaya papêthaning warni | yèn anèng wana | kawarta gêgirisi || 


21. kawarnaa pabarisan ing Ngabeyan | tinrajang dèn gêroni | risang narpaputra 
| tan gugup tingkahira | ayêm prayitnane kèksi | musthi warastra | dibya 
tininggil-tinggil || 


22. kang sadula[16] andêdêr panêmpuhira | sang narpatmaja aglis | ngayati 
baswara | sima wrin kang warastra | atajêm sampun pinusthi | milar malumpat | 
binarêng dèn tibani || 


23. warastradi tumamèng têtepongira | nglumbanggro krasa sakit | nulya 
asingidan | 


D es 


rumôngsa tan kuwawa | mring pamuke para gusti | lumêbèng guwa | tan ana 
kang udani || 


24. ingucalan[17] kang galagah pinilêsan | atusan kang anitis | nut tabêting 
macan | kadi ta wus kabranan | kanggêg kasaput ing ratri | surya mangrangsang 
| pracima sorot kuning || 


25. langku[18] cuwa pra gusti saananira | tuwan risdhèn miyarsi | swaraning 
sanjata | myang milaring kang sima | sêmu kadugi ing galih | ngandika lawan | 
gumujêng nolih wingking || 


26. hèh ta Pogul dahat sukane tyas ingwang | mêngko titikên aglis | 


KASS 


lamun maksih ana | sesuk sun arsa prapta | Tuwan Pogul turiraris | dhuh 
kangjêng tuwan | sayêkti mangke ratri || 


27. sima katri saèstu ngalih panggenan | ka[19] wus binujêng janmi | jawi ta ing 
benjang | praptèng môngsa têrangan | wangsul dhatêng ngriki malih | malah mèt 
rowang | sakawan gangsal pasthi || 


28. tuwan risdhèn langkung cuwaning wardaya | dene kasaput ratri | gya sami 
tumêdhak | marang tarub dadakan | bujana lan para gusti | sunggatanira | tan 
pae duk nèng loji || 


29. sêsadêhan tuwin ta kang num-inuman | 


s2 NGA sa 


saji-saji sumaji | nèng meja tan sêla | residhèn angandika | marang sira tuwan 
kaptin | lah rasakêna | iki pangran dipati || 


30. bote wana kabèh doyanaku ana | tuwan kaptin mangsuli | kula tan anyana | 
yèn manggih makatêna | agêng parmane jêng gusti | kalawan tuwan | tuwin 
mring para tami || 


31. tan winarna jroning dhahar winursita | kasaru mêndhung prapti | gamêng 
ngantariksa | luware dhahar sigra | kondur anitih turanggi | sarawuhira | pinêthuk 
sabda manis || 


A AA 


11. Dhandhanggula 


1. kangjêng gusti pangeran dipati | siniwakèng madyaning pandhapa | wus 
dangu ing antarane | ngêntosi praptanipun | ingkang sami bêrêg mring wukir | 


jêng tuwan risdhèn lawan | sang narendra sunu | rawuh sigra têtabean | sang 
iswara tanya wartaning wanadri | residhèn awasana || 


2. putra tuwan Jêng Pangran Ngabèi | ingkang sagêd dhawahi sardula | kula pirsa 
palajênge | saking watawisipun | nandhang kanin tepong kang wingking | nalika 
ingucalan | dhatêng pra wadyagung | kang nglacak dupi mèh pêrak | nging 
kasaru kasêlak suruping rawi | 


sai EN NG 


ketang pringganing wana || 


3. dadya kanggêg kang samya nênitik | mutawatos kasaput ing jawah | têmahan 
mundur sakèhe | wadyalit kang ngêngêpung | yèn sampuna kasêlak wanci | kadi 
ta kang sardula | tamtu kengingipun | wit sampun kataman brana | cuwa kula 
langkung saking Pangran Bèi | jêng gusti amiyarsa || 


4. kandhanira duk anèng wanadri | langkung ngungun de sima tan kêna | tandya 
lêlênggahan andhèr | tarlèn ta kang winuwus | masalahe duk anèng wukir | pra 
wadu myang wandawa | cuwane kalangkung | gagale singa kruraya | kadi-kadi 
benjing-enjing dèn wangsuli | 


sn D NAN ke 


nanging tan wontên dhawah || 


5. wit kagalih kalamun wus ngalih | ngungsi papan graning arga liya | ka wus 
ngili kèh ajrihe | wasana kang rinêmbug | benjing mêngsa têrangan malih | 
badhe tindak pêpara | mring pakuwon ngriku | de papan langkung prayoga | yèn 
kinarya bêbêrêg sardula tuwin | amaning wana-wasa || 


6. tabah sapta sêkar latu mantri | tan prabeda gêlaring pangreka | kadi tan 
wontên siwahe | lawan kang wus winuwus | ing ruweya kalaning ratri | rampunge 
amariksa | sagung kang pra tamu | taman kêndhat andrawina | pukul sanga 
bujana sampun sumaji | 


sia DNA as 


gya awit majêng dhahar || 


7. munggwing meja banjêngan kaèksi | salin-sumalin ladosanira | kang majêng 
wijang wijile | tan nunggil raosipun | cukat-cakut apil tarampil | kang ngladosi 
sadêhan | tan adhompo laku | wit sinung srat kapranatan | mrih kawratan 
pasunggataning pra gusti | titi tataning meja || 


8. nging jêng gusti pangeran dipati | tan umiring marang kabujanan | 
anyarèhkên sarirane | amung jêng pangran prabu | kang tinuduh minêngka wakil 
| dangu antaranira | dènnya dhahar kêmbul | tan kêmba imbal wacana | 
sêsambène sabên myarsakkên kang gêndhing | 

kang anèng ing pandhapa || 


9. bibar dhahar antaraning wanci | madya ratri samana kalilan | lêrêm marang 
pakuwone | kunêng kalaning dalu | kawuwusa praptane enjing | wadyakuswa 
gumêrah | pinarnah kinumpul | rinèh sarekaning karya | kang garubyug pangirid 
tuwin pangarsi | samaptaning pêpara || 


10. para mantri saking Wanagiri | kang gumanti ing pakaryanira | Citrapradata 
sarèhe | rata titihanipun | sang iswara sampun miranti | tuwin turangganira | 
wandawa myang wadu | ing antara pukul sapta | kangjêng gusti tindak 
pasanggrahan loji | 


saa Dai 20 


lajêng sami bujana || 


11. mung sapangu gya sami umijil | mring pandhapa orêg wadyakuswa | budhal 

ingurmatan dene | gêngsa baru[20] manawung | Monggang tuwin kang Carabali | 
pangirid satus janma | ngarsa myang ing pungku[21] | kapungkur ing Jumapala | 
pêpêlakan lampahira sampun prapti | watêsing Jatipura || 


12. pakuwon gung anggênggêng kaèksi | sinangsaya gumlaring bandera | 
bawera munggul gudhange | prênah sakilènipun | cakêt lawan trêping capuri | 
ing ngarsa sinung pasar | têpining margagung | kang anjog marang Kaduwang | 
sang iswara rawuh kampir nêningali | 


TE DH as 


rakiting pasanggrahan || 


13. gêngsa urmat barungan swaratri | janma pasar kasêngsêm mariksa | marang 
wong agung rawuhe | puyêngan rêbut dhucung | milih papan kapèpèt dening | 
kang dhrêsêl mèlu lênggah | ngungsêl-ungsêl umung | mangkana kang 
pinarakan | nèng pandhapa sinunggata wedang sami | myang roti sêsadêhan || 


14. mung sakêdhap lajêng bidhal malih | trus mangidul gya nikung mangetan | 
têkèng Wilatung watêse | wontên tuwan kang mêthuk | numpak kuda kêmbar 
kang warni | agêng myang inggilira | tuwin ulêsipun | iswara duk praptèng kana | 
tuwan kalih marêk ing rata maripih | 


sa BN BD 


nambrama tur raharja || 


15. alon matur lan lukita manis | manungsunging amba wit dinuta | mring Tuwan 
Wilatung dene | kayungyun ngayun-ayun | kampirana dhatêng jêng gusti | tuwin 
ta kangjêng tuwan | risdhèn myang pra tamu | jêng gusti alon ngandika | 
amangsulki[22] mring tuwan tarimakasih | lawan rênaning driya || 


16. lajêng trus nut têtirah ing ardi | kang radinan waradin mangetan | nikung 
ngidul èrèng-èrèng | pêpèrèng datan singup | minggah kalèn kalangan ardi | 


dadya dêdêr kang lampah | tantara kadulu | loji gêng ngongkang jêjurang | pêrak 
gudhang gênggêng kang bandera kèksi | 


TE EED ANA 


saliring kang rêrênggan || 


17. yeka bêrcak Wilatung kang nami | langkung asri rakiting kang wisma | 
arampak pandhak pagêre | dene kang darbe ngriku | Tuwan Isêl ingkang 
wêwangi | mangkana kang pêpara | wus pêrak mèh rawuh | kinurmatan ing 
pradôngga | laras slendro swaranira anglir rinding | ngumandhang tibèng jurang 


18. kang titihan rata sampun prapti | sangajênging loji gya tumêdhak | tuwin 
jêng tuwan residhèn | lan sagung para tamu | sumawana kang para gusti | 
Tuwan Isêl sakala | gurawalan mêthuk | cundhuk sigra têtabean | ngacarani 
lênggah mubêng munggèng kursi | 


arD ND a 


sadaya tan lênggana || 


19. Tuwan Isêl dahat sukèng kapti | ingampiran jeng gusti kalawan | residhèn pra 
tamu kabèh | mangkana gya sêsugun | juk-unjukan anggur sampanyi | wilujêng 
rawuhira | risdhèn lan wong agung | sawadya saking pêpara | lan minôngka 
pratôndha sungkêming galih | sampuning sinunggata || 


20. sang iswara lan risdhèn gya pamit | têtabean Isêl aturira | lamun pinarêng 
ing mangke | kula badhe tumuntur | mring pakuwon nyipêng saratri | lajêng trus 
ngatêr marang | Wanagiri gunung | jêng gusti mangayubagya | tandya amit 
budhal ingurmatan kadi | 

nalika rawuhira || 


21. ngidul ngetan lampahe lastari | ratan rata ing saurutira | laju anjog ing 
ngajênge | Gudhangpêlêm anikung | ngidul anjog Kêmlakamanis | nikung ngering 
katingal | gudhang gêng amunggul | rinêngga ing sarwa pelag | trus mangidul 
dêdêr Ngadiraja kèksi | saliring kang rêrênggan || 


22. nikung ngilèn gya mangidul malih | kinurmatan pradêngga sauran | jêng 
iswara sarawuhe | sami karênan dulu | upakarya rakiting pranti | pantaraning 
kalangyan | sarwa sri wèh yungyun | sampat saputing suyasa | datan pae lan 
pakuwon duk ing ngarsi | 

kang sami rinawuhan || 


23. ascaryambêk kang sami ningali | Ngadiraja tuhu tan kuciwa | bawera 
munggul papane | kêbon kêmbanganipun | sarwa èdi tur pèni-pèni | kang kalèn 
kêkalangan | lumêkêt mring taru | tarape kang têtuwuhan | tuwin pisang 
sinangsangan rosan cêngkir | rinut ing saka tratag || 


24. lumrah saka sinukarta dening | buntal patra patrape kang warna | kadya lung 
tumali wite | winantu sêkar mawur | wor gandane dupa ing panti | kang sami 
asatata | lênggah pandhapa gung | tan dangu sunggata prapta | bên-abêning 
bôngsa sêsêgêran sami | 


sa D ND ai 


tumrah wadu-wandawa || 


25. tan adangu Tuwan Isêl prapti | mawa rata rakitan sakawan | lajêng mring 
ngajêng jujuge | umandhap gya cumundhuk | têtabean wus kinèn linggih | ajajar 
para putra | tan antara dangu | kang ngrakit boja sunggata | wus samêkta 
tandya marêk tur udani | mring kangjêng sang iswara || 


26. kangjêng gusti sigra ngacarani | mring pra tamu ing saananira | ing dalêm 
wingking jujuge | adan bujana kêmbul | lêladosan sami lumadi | minuman 
sêsêlingan | ing sasênêngipun | saluwaring andrawina | sêsowangan mring 
pakuwonira sami | 


ED: E 


sêmune pra taruna || 


12. Sinom 


1. kadi karênan umulat | rêngganing pakuwon adi | banar papane warata | 
sampêt sampekaning panti | pantoge kang capuri | wingking patêgalan agung | 
watara satus cêngkal | trus mangidul mring wanadri | tarataban ayêm kayoman 
ing wrêksa || 


2. gasik rêsik pinandara | mandera ngidêri bèji | yeka ta pangangsonira | janma 
Ngadiraja sami | gilir ganti kang prapti | sêsuci myang amèt ranu | sigêg 
rêngganing sêndhang | dupi praptane kang wanci | 


Ep 


pukul lima pra gusti samya sawega || 


3. adrês praptane kang warsa | tinub ing maruta ngidid | kongsi suruping raditya 
| kang riris maksih garimis | dadya kang para gusti | tan sagêd mêng-amêng 
amung | lêlangên andrawina | anèng madyaning pandhapi | ngiras gunêm badhe 
kondurira enjang || 


4. residhèn ing karsanira | sapraptaning Wanagiri | badhe kampir dhatêng wana | 
ambêrêg misayèng rêndhi | jêng gusti nyuwawèni | nanging panjênênganipun | 
lajêng mring Panambangan | ngiras badhe mariksani | dènnya lesan abdi dalèm 
sêtabêlan || 


5. amung ta sang narpatmaja | 


a D NGO ei 


katiga kinèn umiring | lan Jêng Pangran Prangwadana | Arya Brajanata tuwin | 
Tuwan Isêl supadi | wikan talatahing Kêthu | wus dadi punang rêmbag | tuwan 
risdhèn nayogyani | gya klangênan ningali sêkar dahana || 


6. nanging kasaput ing jawah | kèndêle kang sêkar api | nulya tindak abujana | 
bibar jêng pangran dipati | kondur mung para siwi | ingkang sami maksih kantun 
| sumiwèng kangjêng tuwan | residhèn dene ta maksih | lêlênggahan sinambi 
lawan kasukan || 


7. kongsi madya ratri lagya | luwaran dènira main | ing dalu tan kawursita | 


o Na 


praptèng wanci bangun enjing | gumrah wadya kang manjing | sajroning capuri 
agung | turêngga tuwin rata | rakiting pêpara mranti | pinapatah dènira badhe 
lumampah || 


8. marpat madyaning bacira | sawega wadya turanggi | kang sami rumanti karya 
| binantonan ing samargi | mangkana kangjêng gusti | tanapi pra rajasunu | wus 

ngumpul pinarakan | madyaning pandhapa ngloji | bêbanjêngan kang sami bêkta 
ampilan || 


9. Ngabèi Jayasarônta | wadana ing Wanagiri | kumpul lan Jayahandaya | 
Sêmbuyan kang madanani | saha panèwu mantri | 


saa Da OA 


rumantya ngampil kaprabun | pangarsa Wimbasara | rata rinakit turanggi | sang 
iswara bidhal ingurmatan gêngsa || 


10. kadya duk ing rawuhira | rikating lampah gya prapti | bang wetan ingkang 
narmada | pacangkraman Wanagiri | sinung têtarub asri | munggwing saliring 
marga gung | gênggêng kang wadyatêntra | saos badhe anampèni | kuda rata 
tanapi kang upacara || 


11. iswara myang para putra | panabrangira banawi | rawuh kilèning narmada | 
sinung wisma lit amrêgil | yeka pancèn kinardi | panganti titihanipun | turêngga 
tuwin rata | 


ka BN e 


prapta sigra budhal malih | lampahira lajêng jujug asistènan || 


12. tan adangu lêlênggahan | sigra sang iswara pamit | laju dhatêng 
Panambangan | mung lawan putra kêkalih | sarata sami nitih | kang satunggal 
asmanipun | Pangran Gôndasuputra | lan rayi ingkang wêwangi | Jêng Pangeran 
Nararya Gêndaatmaja || 


13. lêpas lampahira prapta | unggyaning lesan altêri | laju dènnya amariksa | 
sareka rakiting kardi | pranawaning pangèsthi | pra prawira isthanipun | dènira 
amarwasa | kanthaning wèri marapit | sigêg gantya ingkang winursitèng kata || 


ni BASA sas 


14. jêng tuwan residhèn lawan | para taruna winasis | saliring ulah sanjata | arsa 
masang mring wanadri | samapta kang piranti | sacaraning ambêburu | budhal 
nitih turêngga | wadyalit wus ngumpul munggwing | jroning wana tigang èwu 
winatara || 


15. tinindhihan dêmang rêngga | sawega mawa turanggi | mung patinggi 
ingkang dharat | tan pêgat karandhat dening | taru rining wanadri | pra gusti 


sarawuhipun | gya sami minggah marang | panggungan tan patya inggil | nut 
lêlungur aluran marganing sangsam || 


16. nêdhênge bêndhe tinêmbang | binarung surak swaratri | 


s2135 


myang kukuk ambal-ambalan | imbalan mariyêm muni | sakilèning wanadri | 
têbah kapyarsa jumêglug | kadya paguting yuda | rame rok asilih ungkih | rêbut 
papan nèng madyaning pambaratan ||[23] 


17. gropaking wrêksa kang sêmpal | gêroting taru katarik | kadya têmpuh ing 
warastra | galagah ingkang kaplipis | kaplêpês têmah nipis | pinarusa têmah daut 
| lata rug samya singsal | sumyaring kisma lir riris | rarasing rèh kadya 
sumyaring sandawa || 


18. sangsaya ngangsêg umangsah | wadya tigang èwu mamrih | angrok 
angrabasèng sangsam | sêmune kadya pêpulih | 

karêndhi kandhah dèni | wadya tigang èwu nêmpuh | binujung salang tunjang | 
umilar ngalèr malipir | nut pêparang rèng-èrèng ronging jêjurang || 


19. wuwusên kang nèng panggungan | residhèn myang para gusti | myarsa 
ramening sêsurak | asora swaraning ratri | tandya sami amusthi | warastra kunta 
gêmipun | tininggil munggwing asta | mangkana Jêng Pangran Bèi | tinarajang 
plajênging karêndhi kênya || 


20. ingayatan kuntanira | tan kêna umilar nilip | anilap mring pagrumbulan | tan 
adangu wontên prapti | karêndhi branggah kalih | umijil saking garumbul | 


Oer T 


gêng inggil katingalan | saking panggung tan atêbih | Jêng Pangeran Ngabèi 
awas tumingal || 


21. pinapagakên sanjata | barêng milaring karêndhi | marmanta datan pramana | 
ing brana mung tibèng wuri | pêsate saya kêsit | narendra putra andangu | 
paranta dene têka | cabar kuntaningsun iki | ing sabêne nora tau mindho karya || 


22. umatur wadya kang pirsa | gusti kados botên kenging | awit pêsating 
warastra | sarêng lan milaring rêndhi | amung ta ingkang rayi | pangran prabu 
alon matur | kangmas watawis kula | kang sangsam punika kêni | 

dene kèksi sêmu rêmbên plajêngira || 


23. tan dangu wontên kapyarsa | alok e lah dalah kêni | baya mati si dubilah | 
datan pinindho babarji | mangkana kang udani | pêjah ing sangsam rinubung | 
suka sang narpatmaja | umandhap nitih turanggi | praptanira jêng pangeran 
angandika || 


24. banjurna marang nagara | aja kongsi nginêp margi | pasrahna kônca wadana 
| kang tungguk nèng sripanganti | konjuke jêng ramaji | lumantar nyai 
tumênggung | yèn sangsam saka ingwang | sandika ingkang tinuding | pangiride 
sira Rôngga Ngadi ||[24] 


25. gya winalik gêlarira | 

gancanging carita kongsi | rambah kaping kalih dènnya | gosok bêrêg ing 
wanadri | mung Kangjêng Pangran Bèi | kang angsal sadangunipun | kalih 
kalêbêt jagar | kasaru ing wanci lingsir | gya bibaran kondur dhatêng asistènan || 


26. rawuh lajêng abujana | bibar gya tabean amit | nusul dhatêng Panambangan 
| sigêg wau kangjêng gusti | sadangunira nganti | kang bêbêrêg mring wanagung 
| tantara nulya prapta | rata saking Wanagiri | tinitihan jêng pangran lan para 
tuwan || 


27. rawuh lajêng têtabean | jêng gusti pangran dipati | tanya wêwartaning wana | 


ka a a 


residhèn kang nyariosi | yèn Jêng Pangran Ngabèi | dhawahi baranggah agung | 
lajêng kinèn ambêkta | konjuk mring sri narapati | Tuwan Isêl ing Wilatung inggih 
angsal || 


28. jêng gusti kalangkung suka | mring putra Pangran Ngabèi | sadangune 
lêlênggahan | tan ana ginunêm malih | amu[25] kalanta nguni | ambêbêrêg 
mring wanagung | eca imbal wacana | kasaru sirating rawi | amanglarap mèh 
ngancik graning ancala || 


29. gya dhawuh samaptèng rata | pangirid catur turanggi | Sèdni napas ulêsira | 
nèng sabrang lèr dènnya mantri | mangkana kangjêng gusti | 


soida 


nitih palwa nabrang sampun | jêng tuwan risdhèn lawan | para tamu sami 
nunggil | sabaita rawuh brang lèr nitih rata || 


30. budhal kinurmatan gôngsa | ginarbêg wadya turanggi | jinajaran Wimbasara | 
tan sarônta sampun prapti | ing Kêpuh dèn urmati | pradôngga rêrênggan agung 
| tan pae kanthanira | lan kang wus winahyèng ngarsi | sang iswara kèndêl mung 
ganti turôngga || 


31. ri sawusira mangkana | pangiriding rata aglis | budhal ingurmatan gôngsa | 
ing Sukaharja wus prapti | samadyanirèng margi | sinungan wisma lan tarub | 
rinênggèng Olan Sêphlah | 


sa NAD a 


kang langse linungsir-lungsi[26] | kang cêcadhang Dyan Bèi Wiryakusuma || 


32. kaliwon ing Sukaharja | bawah dalêm sri bupati | kumêdah atur pahargya | 
kang sami rawuh cangkrami | nanging ta kangjêng gusti | tan kampir ing 
lampahipun | marma glis rawuhira | ing Bacêm brang kidul prapti | mandhap 
saking swandana gya nitih palwa || 


33. pêthukan saking sri nata | ing wuri naga basuki | minôngka tumpakanira | pra 
wadu-wandawa dasih | sabrang lèr wus miranti | wadya jroning kitha mêthuk | 
rata tuwin turôngga | jajaran wira kaplêri | gangsal tindhih iswara sarawuhira || 


san2 SNG 


34. sabrangan lèring narmada | saratining rata mantri | jêng gusti lan risdhèn 
nulya | anitih swandana nunggil | sumawana pra gusti | dumulur mring rata 
pungkur | jujug mring residhenan | lêlênggahan sawatawis | gya konduran para 
gusti sêsowangan || 


35. jêng gusti mya[27] para putra | ing sarawuhirèng puri | pinêthuk pra 
wadyanira | punggawa satriya mantri | gya lênggah ing pandhapi | pinarak kursi 
baludru | dangu raharjanira | ingkang sami têngga puri | sawusira nindya mantri 
apratela || 


36. karahayonirèng praja | satêdhakira jêng gusti | 


sa a T. ras 


cangkrama dhatêng aldaka | tan wontên sangsayèng prapti | sukèng tyas 
kangjêng gusti | jumênêng gya têdhak kondur | umanjing jroning pura | pinêthuk 
putra myang swami | titi tamat pangriptaning pustakarja || 


§ Srikaton inggih punika Tawangmangu, bawah Kabupatèn Karanganyar 
Mangkunagaran. (kembali) 


§ Karangpandhan bawah Kabupatèn Karanganyar Mangkunagaran. (kembali) 


§ Taun Jawi 1808, taun Walandi 1879, wulan Agustus. [Sengkalan: ngèsthi nênga 
sarira ji (Sêlasa, 16 Saban 1808 A.J., Selasa, 15 Agustus 1879 A.D.)]. (kembali) 


mawor. (kembali) 

Monggang. (kembali) 

§ Rêdi Lawu. (kembali) 

Kurang satu suku kata: kanthi adminisêtratur. (kembali) 
rèhirèng. (kembali) 

umajêng. (kembali) 

Teks asli: Pucung. (kembali) 

Kurang satu suku kata: lamun manggih sarwa kadi jroning praja. (kembali) 
dyan (dan di tempat lain). (kembali) 

Kumuning. (kembali) 

tabuh (dan di tempat lain). (kembali) 

Lebih satu suku kata: kawaratan ingkang ardi-ardi. (kembali) 
sardula. (kembali) 

inguncalan (dan di tempat lain). (kembali) 

langkung. (kembali) 

kang (dan di tempat lain). (kembali) 

barung. (kembali) 

pungkur. (kembali) 

amangsuli. (kembali) 

pabaratan. (kembali) 

Kurang dua suku kata: pangiride sira Rôngga Ngadiraja. (kembali) 
amung. (kembali) 

linungsir-lungsir. (kembali) 


myang. (kembali) 


